3. Liikmeks vastuvõtmine, EOÜ-st väljaastumine ja väljaarvamine  3.1. EOÜ liikmeks võib olla iga füüsiline isik, kes vastab põhikirja  nõuetele ja toetab EOÜ tegevuse eesmärki. EOÜ liikmed jagunevad au-, tegev- ja noorliikmeteks.  3.2. Tegev- ja noorliikmeks vastuvõtmise otsustab juhatus taotleja kirjaliku avalduse alusel. Auliikmeks vastuvõtmise otsustab nõukogu ettepanekul üldkoosolek.  3.3. Kui juhatus keeldub taotlejat liikmeks vastu võtmast, võib taotleja nõuda, et tema liikmeks vastuvõtmise otsustaks nõukogu.  3.4. Liikmeks astumise päevaks loetakse juhatuse sellekohase otsuse tegemise päev.  3.5. EOÜ auliikmeks  võib olla isik, kellel on erilise teeneid linnuteaduse ja -kaitse arendamisel või EOÜ tegevusele kaasaaitamisel. Auliige on liikmemaksust vabastatud.  3.6. EOÜ tegevliikmeks võib olla vähemalt 16-aastane isik, kes tunnistab EOÜ põhikirja.  3.7. EOÜ noorliikmeks võib olla kuni 16-aastane lindudest ja linnukaitsest huvitatud isik.  3.8. Kui noorliige saab 16-aastaseks, siis arvatakse ta automaatselt tegevliikmeks, kui noorliige pole selleks ajaks esitanud EOÜ juhatusele avaldust ühingust  väljaastumiseks.  3.9. Liikmel on õigus EOÜ-st välja astuda oma kirjaliku avalduse alusel, mille ta esitab juhatusele. Liige on kohustatud EOÜ-st väljaastumise soovist juhatusele ette teatama vähemalt üks kuu ja õiendama materiaalsed kohustused EOÜ ees, sealhulgas ka jooksva majandusaasta kohustused.  3.10. Kui liige ei täida käesolevast põhikirjast tulenevaid kohustusi või tema tegevus kahjustab olulisel määral EOÜ tegevust või mainet, võib nõukogu ta oma otsusega ühingust välja arvata.  3.11.  Väljaarvamise otsuse tegemisest ja selle põhjusest teatatakse väljaarvatud liikmele pärast vastava otsuse langetamist viivitamatult kirjalikult.  3.12. Väljaarvatud liige võib nõuda nõukogu otsuse tühistamist üldkoosolekul, teatades oma soovist kirjalikult juhatusele hiljemalt 15 päeva jooksul pärast otsuse kättesaamist.  3.13. EOÜ tegevust või mainet olulisel määral kahjustanud tegevuse tõttu välja arvatud liige saab EOÜ liikmeks tagasi astuda vaid üldkoosoleku otsuse alusel, muudel põhjustel välja  arvatud liige juhatuse otsuse alusel.